**ADATKEZELÉSI TÁJÉKOZTATÓ**

 **I. Személyes adatok kezelésének célja**:

A Vasutas Intézmények Nyugdíjasait Támogató Alapítvány segélyezési alaptevékenysége végzése érdekében történő kérelmezői adatközlés a segélykérelmek Segélyezési Szabályzatban foglaltak alapján történő elbírálásához. **Az adatkezelés jogalapja:** az érintett hozzájárulása, az alapítvány jogi kötelezettsége teljesítése.

**II. Adatkezelő neve**: Vasutas Intézmények Nyugdíjasait Támogató Alapítvány (székhelye: 1087 Budapest, Kerepesi út 1-5.)

1. **A kezelt személyes adatok köre**:

Név, leánykori név, anyja neve, születési hely, idő, lakcím, telefonszám, adóazonosító jel, TAJ szám, nyugdíjas törzsszám, nyugdíjazás ideje, családi állapot, nem kereső családtagok száma, segélykérő havi jövedelme, egyéb rendszeres jövedelme, házastárs havi nettó jövedelme, egy háztartásban élők havi összes jövedelme, kérelmező MÁV munkaviszonya, nyugdíjfolyósítás jogcíme, az elhunyt házastárs MÁV munkaviszonya, az elhunyt házastárs nyugdíjfolyósításának jogcíme, az elhunyt házastárs nyugdíjas törzsszáma, nyugdíjazásának ideje, a tárgyévben milyen összegű segélyben részesült és honnan.

1. **Az adatkezelés időtartama és az adatkezelési hozzájárulás feltétele**:

Az adatkezelés a benyújtott segélykérelem és az adatkezelési nyilatkozat időpontjához kapcsolódik. Az adatokat az adatkezelő az Adózás rendje és a Számviteli Törvény szerinti bizonylat megőrzési határidőig őrzi. Az adatok őrzése az alapító székhelyén (1023 Budapest, Ürömi u. 8.) történik. Az adatkezeléshez való hozzájárulásának megadása önkéntes, amelynek határozott és félreérthetetlen beleegyezést kell magában foglalnia és megfelelő konkrét, egyszerű nyelvezetű tájékoztatáson kell alapulnia.

1. **Adatbiztonsági intézkedések:**

Az adatkezelő az adatkezelési és adatfeldolgozási műveleteket úgy tervezi meg és hajtja végre, hogy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotörvény), az Európai Parlament és a Tanács (EU) 2016/679 rendelete (továbbiakban: GDPR) és az adatkezelésre vonatkozó más szabályok alkalmazása során biztosítsa az érintettek magánszférájának védelmét. Az adatkezelő gondoskodik az adatok biztonságáról, továbbá megteszi azokat a technikai és szervezési intézkedéseket és kialakítja azokat az eljárási szabályokat, amelyek az Infotörvény, valamint az egyéb adat- és titokvédelmi szabályok érvényre juttatásához szükségesek. Az adatkezelő az adatokat kockázattal arányos intézkedésekkel védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen. Az adatkezelő az adatokat a kockázattal arányos védelem keretében tűzfalakkal, antivírus programokkal, titkosító mechanizmusokkal védi.

1. **Az Ön adatkezeléssel kapcsolatos jogai:**

Ön az adatkezelőnél

 a) tájékoztatást kérhet a személyes adatai kezelésének körülményeiről és az önt megillető jogokról.

1. tájékoztatást kérhet arról, hogy történik-e Önre vonatkozó adatkezelés, és ha igen, akkor mely adatait (és milyen kategóriájú adatait) kezeljük, milyen céllal, milyen időtartamig. Úgyszintén tájékoztatást kérhet arról, hogy miként kérhető adathelyesbítés, törlés, vagy tiltakozás az adatkezelés ellen, tájékoztatást kérhet arról, hogy a felügyeleti hatósághoz miként fordulhat.
2. kérheti a személyes adatainak helyesbítését, tehát Ön jelezheti, hogy a kezelt adatok pontatlanok és kérheti, hogy azok helyett mi kerüljön feltüntetésre.
3. Ön bármikor kérheti adatai törlését.
4. Ön kérheti személyes adatai kezelésének korlátozását (Pl. egy jogvitás helyzetben).
5. Ön kérheti, hogy az önre vonatkozóan kezelt adatokat géppel olvasható formátumban ( .doc) megkapja, és jogosult arra, hogy ezeket az adatokat egy másik adatkezelőnek továbbítsa. (adathordozhatóság)
6. Önnek joga van arra, hogy tiltakozzon személyes adatainak meghatározott okból történő kezelése ellen, pl. ha nem adta hozzájárulását a kezeléshez.

Ön az említett jogait a +36-1511-8694 telefonszámon vagy a vszonysz@mavrt.hu e-mail címen előterjesztett kérelmében érvényesítheti. Felhívjuk a figyelmét arra, hogy jogainak gyakorlása érdekében hitelt érdemlő módon szükséges önmagát azonosítania.

Kérelmére az Alapítvány tájékoztatást ad az Ön kezelt adatairól, azok forrásáról, az adatkezelés céljáról, jogalapjáról, időtartamáról, továbbá az adattovábbítás jogalapjáról és címzettjéről. A kérelmének megfelelően az Alapítvány helyesbíti, törli vagy korlátozza az adatait, illetve eleget tesz a tiltakozási igénynek. Az Alapítvány köteles a kérelem benyújtásától számított legrövidebb idő alatt, legfeljebb azonban 25 napon belül, közérthető formában az Ön kérelmére írásban megadni a tájékoztatást. A tájékoztatás ingyenes. A tájékoztatást a Vasutas Nyugdíjas Alapítvány csak az Infótörvényben meghatározott esetekben tagadhatja meg. A tájékoztatás megtagadása esetén a Vasutas Nyugdíjas Alapítvány írásban közli Önnel, hogy a felvilágosítás megtagadására az Infótörvény mely rendelkezése alapján került sor. A felvilágosítás megtagadása esetén az Ön bírósági jogorvoslattal élhet, továbbá a Nemzeti Adatvédelmi és Információszabadság Hatósághoz (a továbbiakban: NAIH) fordulhat.

A NAIH elérhetőségei, 1125 Budapest Szilágyi Erzsébet fasor 22/C. Tel: +36 1 391 1400 e-mail: ugyfelszolgalat@naih.hu

Ön tiltakozhat személyes adatának kezelése ellen, ha ennek jogszabály szerinti feltételei fennállnak.

Az Alapítvány a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja.

Ha az Alapítvány az Ön helyesbítés, korlátozás vagy törlés iránti kérelmét nem teljesíti, a kérelem kézhezvételét követő 25 napon belül írásban vagy az érintett hozzájárulásával elektronikus úton közli Önnel a helyesbítés, korlátozás vagy törlés iránti kérelem elutasításának ténybeli és jogi indokait.

Ha Ön az Alapítvány döntésével nem ért egyet, illetve ha az Alapítvány az említett határidőt elmulasztja, vagy bármely egyéb adatvédelmi jogsértés esetén a NAIH-hoz fordulhat.

Ha Ön az érintett és az Alapítvány döntésével nem ért egyet, illetve ha az Alapítvány az említett határidőt elmulasztja, az érintett - a döntés közlésétől, illetve a határidő utolsó napjától számított 30 napon belül - bírósághoz fordulhat.

**Az adatok törlése:**

Az alapítvány haladéktalanul törli az adatokat, ha

* az adatokra már nincs szükség abból a célból, amiért gyűjtöttük/kezeltük,
* Ön visszavonja a hozzájárulását és nincs más jogcím az adatkezelésre,
* Ön tiltakozott a kezelés ellen és nincs olyan jogszerű ok, ami elsőbbséget élvezne a tiltakozással szemben,
* adatait jogellenesen kezeltük,
* jogi kötelezettségünk folytán törölnünk szükséges.

Amennyiben az ön személyes adatát nem a hozzájárulása, hanem jogi kötelezettségünk teljesítése érdekében vagy a GDPR 17. cikk (3) bek. alapján kezeljük, úgy az érintett adatok törlése az V. pontban meghatározott időpontban történik meg.